Komisijos reglamentas (EEB) Nr. 3886/86
1986 m. gruodžio 19 d.
iš dalies keičiantis Reglamentą (EEB) Nr. 1119/79, nustatantį specialiąsias nuostatas dėl importo licencijų sėkloms sistemos įgyvendinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklų rinkos organizavimo [1] su paskutiniais pakeitimais, padarytais Reglamentu (EEB) Nr. 1355/86 [2],ypač į jo 4 straipsnio 2 dalį,
kadangi Reglamento (EEB) Nr. 2358/71 4 straipsnyje numatyta, kad kai kuriems sėklų sektoriaus produktams būtinos importo licencijos; kadangi Komisijos reglamentu (EEB) Nr. 2811/86 [3] iš dalies keičiamas, inter alia, Komisijos reglamentas (EEB) Nr. 1117/79, nurodantis sėklų sektoriaus produktus, kuriems turi būti taikoma importo licencijų sistema [4], nurodant, kad minima sistema būtų taikoma ir sėti skirtam hibridiniam sorgui; kadangi reikėtų atitinkamai pataisyti Reglamentą (EEB) Nr. 1119/79 [5];
kadangi šiame reglamente numatytos priemonės atitinka Sėklos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1119/79 1 straipsnyje išbraukiami žodžiai "sėti skirtiems hibridiniams kukurūzams".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. gruodžio 19 d.